కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
బీజేపీ నాకు ఇచ్చిన ఇంటి తాళాలు కావాలి: సింగర్ Chinmayi Sripada
తనకు జరిగిన అన్యాయం గురించి దాదాపు ఏడాదిగా పోరాడుతూనే ఉన్నారు గాయని చిన్మయి శ్రీపాద. ప్రముఖ తమిళ లిరిసిస్ట్ వైరాముత్తు తనతో అసభ్యకరంగా ప్రవర్తించాడని తెలిపారు.
Samayam Telugu | Updated:
Nov 14, 2019, 02:43PM IST
చిన్మయి శ్రీపాద
దాదాపు ఏడాదిగా న్యాయం కోసం ధైర్యంగా పోరాడుతున్నారు ప్రముఖ గాయని చిన్మయి శ్రీపాద . తమిళ లిరిసిస్ట్ వైరాముత్తు తనతో అసభ్యకరంగా ప్రవర్తించాడని గతేడాది చిన్మయి షాకింగ్ కామెంట్స్ చేశారు. కాన్సర్ట్ టూర్‌లో భాగంగా వైరాముత్తుతో పాటు వెళ్లిన చిన్మయిని ఆయన ఒంటరిగా తన గదిలోకి రమ్మన్నాడట. ఈ విషయాన్ని చిన్మయి సోషల్ మీడియా ద్వారా బయటపెట్టడంతో కోలీవుడ్ దద్దరిల్లింది. అయితే దీని ఫలితంగా చిన్మయిని వెంటనే డబ్బింగ్ యూనియన్ నుంచి తొలగించేశారు. వైరాముత్తును ఎవ్వరూ నోరెత్తి ఒక్క మాట కూడా అనలేదు.
READ ALSO: భయంకరమైన రేప్ సన్నివేశాలు, ఈ ట్రైలర్ చూస్తే వణుకుపుడుతుంది
పైగా వైరాముత్తుని అవమానించాలని బీజేపీ చిన్మయిని రెచ్చగొట్టిందట. ఇలా చేస్తే ఇల్లు కూడా ఇస్తామని చెప్పినట్లు ప్రముఖ తమిళ మ్యాగజైన్ నఖీరన్ ఓసారి వార్త రాసింది. దీనిపై తాజాగా చిన్మయి సోషల్ మీడియా ద్వారా స్పందించారు. ‘గతేడాది నఖీరన్ మ్యాగజైన్ నా గురించి నోటి కొచ్చినట్లు రాసేసింది. వైరాముత్తును అవమానిస్తే బెంగళూరులో ఇల్లు ఇస్తామని బీజేపీ నాతో ఒప్పందం కుదుర్చుకుందట. అందుకే నేను ఆయనపై లైంగిక ఆరోపణలు చేశానట. నాకు ఇంతవరకు ఆ ఇంటి తాళాలు చేతికి రాలేదు. నకీరణ్ మ్యాగజైన్ ఆ ఇంటి ఫొటోలు కూడా ప్రచురించింది. అడ్రెస్ కూడా తెలిసే ఉంటుంది. వైరాముత్తుపై పోలీసులకు ఫిర్యాదు చేసి ఏడాది అవుతోంది. నన్ను డబ్బింగ్ యూనియన్ నుంచి తొలగించి ఏడాది అవుతోంది. ఏడాది నుంచి విచారణ జరుగుతూనే ఉంది’ అని వెల్లడించారు.
READ ALSO: ఈ ప్రపంచంలో నా ప్రేయసే గొప్ప అందగత్తె: సింగర్
ఈ ట్వీట్ చదివిన ఓ నెటిజన్ స్పందిస్తూ.. ‘మరి ఇన్నాళ్లూ ఎందుకు మ్యాగజైన్‌పై పరువు నష్టం దావా వేయలేదు’ అని అడిగాడు. ఇందుకు చిన్మయి స్పందిస్తూ.. ‘నకీరణ్ మ్యాగజైన్‌కు చాలా మంది జర్నలిస్ట్‌ల నుంచి సపోర్ట్ ఉంది. నేను కేసు వేసినా కూడా ఎంతైనా చెల్లించగల డబ్బు కూడా ఉంది. కానీ నా వద్ద లేదు’ అని తెలిపారు. ఇటీవల బాలచందర్ విగ్రహావిష్కరణకు కమల్ హాసన్, రజనీకాంత్‌తో పాటు వైరాముత్తు కూడా వెళ్లడం చర్చనీయాంశంగా మారింది. వైరాముత్తు ఎలాంటివాడో తెలిసీ కమల్, రజనీ ఆయనతో మాట్లాడటం తనకు ఏమాత్రం నచ్చలేదని తెలిపింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.